Pinokis (2022 animacinis filmas)

Pinokis () – 2022 m. JAV ir Meksikos stop kadro animacinis muzikinis fantastinis filmas, kurį režisavo Guillermo del Toro. Jis ekranizuotas pagal 1883 m. italų romaną, tačiau didelę įtaką jam padarė 2002 m. išleistos romano iliustracijos, kurias sukūrė Gris Grimly. Filmo veiksmas vyksta fašistinėje Italijoje tarpukario bei Antrojo pasaulinio karo metais ir vaizduoja medinės lėlės Pinokio, kuris atgyja kaip drožėjo Džepeto sūnus, nuotykius. Tai „istorija apie meilę ir nepaklusnumą, kai Pinokis stengiasi pateisinti tėvo lūkesčius ir pažinti tikrąją gyvenimo prasmę“. Filmą įgarsina Gregory Mann, David Bradley, Ewan McGregor, Burn Gorman, Ron Perlman, John Turturro, Finn Wolfhard, Cate Blanchett, Tim Blake Nelson, Christoph Waltz ir Tilda Swinton.

„Pinokio“ premjera įvyko 2022 m. spalio 15 d. BFI Londono kino festivalyje. 2022 m. lapkričio 9 d. filmas išleistas pasirinktuose kino teatruose, o gruodžio 9 d. pradėtas transliuoti per „Netflix“.

Jis sulaukė kritikų pripažinimo už animaciją, įgarsinimą, emocinį gilumą, muziką ir vaizdus. Filmas taip pat pelnė daugybę apdovanojimų, įskaitant Oskaro apdovanojimą už geriausią animacinį filmą ir tris 80-ųjų „Auksinio gaublio“ apdovanojimų nominacijas, laimėdamas geriausio animacinio filmo apdovanojimą.

Vaidmenys 
 Aktorius – veikėjas
 Gregory Mann – Pinocchio
 Ewan McGregor – Sebastian J. Cricket
 David Bradley – Geppetto
 Christoph Waltz – Count Volpe
 Tilda Swinton – Wood Sprite / Death
 Cate Blanchett – Spazzatura
 Ron Perlman – Podestà
 Finn Wolfhard – Candlewick
 Burn Gorman – Priest
 John Turturro – Dottore
 Tim Blake Nelson – Black Rabbits
 Tom Kenny – Benito Mussolini

Nuorodos 

 Guillermo del Toro's Pinocchio. IMDB
 Guillermo del Toro's Pinocchio. Rotten Tomatoes
 Guillermo del Toro's Pinocchio. Box Office Mojo

Išnašos 

2022 filmai
JAV filmai
Animaciniai filmai
Fantastiniai filmai
Muzikiniai filmai
Meksikos filmai